સૌથી પહેલા આયુષ્યમાન ખુરાનાની વાત કરીએ તો એને બોલીવુડના મોસ્ટ ટેલેન્ટેડ અદાકારોમાંથી એક કેમ ગણવામાં આવે છે તે હજીસુધી સમજી શકાયું નથી. બેશક એની ‘વિકી ડોનર’ લાજવાબ ફિલ્મ હતી અને તેમાં એની અદાકારી જરૂર સરસ હતી પરંતુ તે પછી? આ ફિલ્મમાં પણ તે એક ઢબની એક્ટિંગ કરે જાય છે. ચહેરા પરના હાવભાવ પણ સરખા, ચાહે કોમેડી કરતો હોય કે પછી દુઃખી હોવાની એક્ટિંગ. અફકોર્સ એ ચાર્મિંગ છે પણ તેનાથી એ ભવિષ્યમાં એકલેહાથે કોઈ ફિલ્મ ખેંચી જાય એવો કોઈજ અણસાર તેના આ ફિલ્મમાં કરેલા અભિનયથી દેખાતો નથી.